title: Pan Bagia tekén Pan Bonggan
text: Di Banjar Carik, Désa Gunung Sari, ada anak sugih madan Pan Bonggan. Ia mapisaga ngajak anak lacur madan Pan Bagia. Pan Bonggan tusing pesan bisa menyamabraya. Tusing taen masilihang barang-barangnyané. Apabuin makidihang lakar nulungin anak tiwas wiadin anak kasengsaran dong suba joh. Dikuda kenkené pesu jailné, tur nyadcad timpal duweg pesan. Apa buin tekéning anak tuara. Buina ia setata iri, gedég ningalin anak mapanganggo bungah. Dadiné tusing ada anaké makekasihan ngajak Pan Bonggan.